Peeter Järvelaid on sündinud 1957. aastal Tallinnas  sõjaväelase perekonnas. Oma kooliteed alustas ta 1965. aastal Võru I 8-klassilises koolis, keskkooli lõpetas aga 1976. aastal Petseri II Keskkoolis. Sama aasta sügisel astus Peeter Järvelaid TRÜ õigusteaduskonna statsionaarõppesse, mille ta lõpetas 1981. aastal. Õpingute ajal Tartu Ülikoolis huvitus ta õigus- ja kultuuriajaloost ning semiootikast. 21. märtsil 1990 kaitses Peeter Järvelaid oma väitekirja teemal Õigusteaduslike distsipliinide õpetamine Tartu Ülikoolis enne 1889. aasta venestamisreforme.